Document ID: /roh_data/filtered/fineweb-2-filterrobots_roh.jsonl.gz/50781

La Biosfera Val Müstair ha organisà la segunda dieta naziunala da minzs da vitgs, quai a Sta. Maria. L’emprima da questas dietas e stada il 2019 en il Vallais. L’idea dals purtaders «Espace Suisse», la gruppa svizra per las regiuns da muntogna e la rait da parcs svizzers, è d’organisar era en avegnir questa dieta.
Cun agid da differents exempels concrets, da plirs vitgs, è vegnì mussà tge facturs ch'èn decisivs en il process da la visiun fin a la realisaziun d'in minz da vitg attractiv e che funcziuna. Ils pass decisivs èn tenor ils organisaturs la visiun la finanziaziun, la realisaziun e la persistenza.
Passa 40 participantas e participans han discutà e referì davart pussaivladads concretas e main concretas. L’idea fundamentala era da pussibilitar in barat da savida, d’ideas e da visiuns.